WikipédiA 

Korzikai nyelv 


A Wikipédiából, a szabad enciklopédiából 

A korzikai nyelv vagy korz nyelv újlatin nyelvváltozat, 
amelyet a Franciaországhoz tartozó Korzika szigetén beszélnek. 
Nyelvtörténetileg átmenetet képez a olasz nyelv, azon belül is 
Toszkána dialektusa (sokan toszkán aldialektusnak tekintik), 
valamint a szárd nyelv között; a déli újlatin nyelvek közé 
sorolják. 


Két fő változata van: az északon beszélt cismonticu 

(hagyományos elnevezés szerint: cismontano), mely igen közel áll a toszkán nyelvhez, valamint a délen 
beszélt pumuntincu (hagyományosan: oltramontano ), mely a közép-olasz nyelvjárásokkal, a szárd nyelvvel, 
sőt még a szicíliai dialektusokkal is rokonságot mutat. E kettősség ellenére a korzikai nyelv egységesnek 
mondható, annál is inkább, hiszen írott formája mintegy nyelvi normaként mindkét nyelvjárást beszélők 
számára könnyen érthető. Az egység és a variációk e párhuzamos jelenlétének leírására hívta életre a 
szociolingvisztika a polinom nyelv kifejezést. 

A korzikai nyelvet nemcsak Korzikán, de Szardínia északi részén is beszélik (ez utóbbi területen a 
pumunticu változatot, az olasz nyelv gallurai nyelv és sassari nyelv nevű dialektusaival együtt). Önálló 
nyelvi státusát nem is olyan rég, csak az 1960-as években nyerte el. 

Nyelvi státusza 





































Egyes nyelvészek szerint a korzikai nem egészen mondható önálló újlatin nyelvnek, hiszen igen közel áll a 
toszkán nyelvhez és annak variánsaihoz. Más nyelvészek még az ezen szócikkben használt nyelv elnevezést 
is megkérdőjelezik, pedig például a szárd nyelv esetében egyhangúlag elfogadott ez a besorolás. Megint 
mások nyelvi mivolta mellett kardoskodnak, arra hivatkozva, hogy a szigeten beszélt nyelvjárások egységes 
nyelvi normát alkotnak, nem beszélve arról, hogy a dialektust a nyelvtől megkülönböztető krtiériumok 
igencsak önkényesek. Ráadásul sokszor azért nem adják meg egy nyelvnek az őt megillető státuszt, hogy 
megakadályozzák elterjedését (valószínűleg politikai okokból). Ugyanakkor mindkét érvrendszer megállja a 
helyét, hiszen míg az első tipológiailag , addig a második szociolingvisztikai szemszögből közelíti meg a 
kérdést. 

A francia Kulturális Minisztérium nyelvi tagozata (franciául: Délégation générale á la langue francai se et 
aux langues de Francé (http://www.culture.gouv.fr/culture/dglf/)) által hivatalosan elismert regionális nyelv 
Franciaországban. 

A dialektusok földrajzi elterjedése 


A korzikai nyelvet a sziget egészén beszélik (bár használata nem általános), kivéve Bonifacio és Calvi 
városokat, ahol még mindig egy genovai eredetű ligu r dialektust beszélnek. 

Mivel a múltban sok korzikai bevándorló érkezett a Szardínia északi részén található Fa Maddalena szigetre, 
itt ugyanazt a korzikai nyelvjárást beszélik, mint Sarténe környékén. A gallurese (gadduresu / gallurais / 
gallurierí) nyelvjárást, melyet az észak-szárd Gallurában beszélnek, szintén igen közel áll a korzikai nyelv 
déli változatához (e két variáns egyébként közelebb áll egymáshoz, mint a többi korzikai nyelvjáráshoz^). 
Ugyancsak rokonságban állnak velük Sassari környékének nyelvi változatai ( sassarese / sassarien). 

Ugyanakkor maga a szárd önálló nyelvként kezelendő, hiszen sokban különbözik az olasztól és annak 
variánsaitól. Például Szardínia minden korzikai és „nem szárd” dialektusában a többes számot -z -vei 
képezik, ugyanúgy, ahogy az olaszban, a szárd nyelv ezzel szemben -s -sel, ahogy a francia és a spanyol 
nyelvek. 

Ennek ellenére a korzikai és a szárd számos hasonló tulajdonsággal rendelkeznek, amelyeket csak 
megerősített a pisai és az aragón fennhatóság időszaka (amikor a két sziget ugyanazon államokhoz 
tartozott). Ilyenek például a kakuminális (felemelt) és retroflex (hátrahúzott) nyelvheggyel képzett hangok, 
vagy éppen a két szigeten mai napig gyakran használt [a'jo]! felkiáltás (amely feltehetően igen ősi, még a 
föníciai hódoltság előttről származik). 

A korzikai nyelv főbb változatai a sarténe-i, amely magába foglalja a sassarien és gallurais dialektusokat, a 
taravais, a Vico-Ajaccio régió nyelvjárása, a Cap Corse és Bastia környékén beszélt dialektus, valamint a 
Venaco környékén beszélt változat. Hagyományosan ezeket a nyelvjárásokat két csoportba osztották: a 
cismontano (szó szerint "hegyen innen") és oltramontano (hegyen túli) csoportokba. A két csoportba tartozó 
nyelvjárások között kb. 79% - 89% közötti megfelelés mutatható ki. A Bonifacio városban beszélt genovai 
dialektus legközelebbi rokona a Bastia környékén beszélt nyelvjárás, a kettő között 78%-os megfelelés 
mutatható ki. 

Nyelv és kultúra 


Egészen a 19. század közepéig a korzikai és olasz nyelveket azonosnak tekintették, úgy gondolták, hogy míg 
az emberek különféle korzikai nyelvjárásokon beszélnek, addig az olasz ugyanannak a nyelvnek az írott 
formája. A II. császárság kezdetétől a korzikai egyre jobban elszakadt az olasztól (1852-ben a francia lett az 
egyedüli hivatalos nyelv, az olaszt úgymond száműzték a szigetről) és fokozatosan önálló nyelvvé vált - ezt 
segítette a lassan kialakuló korzikai nyelvű irodalom is. 





Két fő elmélet terjedt el a nyelv eredetével kapcsolatban. Az egyik szerint a korzikai a toszkán nyelvből 
eredeztethető, melytől elszakadva önállóan fejlődött ki a mai változat; mindemellett egészen ősi, az újlatin 
gyökereket megelőző jegyeket is mutat, mint például a lakuminális hang. A másik elmélet hívei úgy 
gondolják, hogy már elég korán, a kora középkor folyamán önálló nyelvvé vált és a többi újlatin nyelvtől 
elkülönülve fejlődött ki a korzikai nyelv, miközben folyamatos kölcsönhatásban állt „konkurenseivel”, 
például a toszkánnal és a franciával. 

A korzikai kulturális mozgalom sosem tűzte ki célül, hogy egységesítse a sziget különböző részein beszélt 
nyelvjárásokat. A korzikai nyelvészek ennek megfelelően „polinomiális nyelvről” beszélnek, a nyelv 
tanítása is az adott régióban használt nyelvjáráson, helyi változaton alapul, később szerzik meg a tanulók a 
sziget többi részén beszélt nyelvjárások felismerésének, passzív használatának képességét. 

Ennek ellenére megfigyelhető egy egységesebb, ún. „irodalmi nyelv”, a corse élaboré kialakulása, amelyet 
elsősorban az értelmiség, a szellemi foglalkázásúak és a médiánál dolgozók használnak. 

A korzikai nyelvet veszélyezteti, hogy egyre jobban elterjed a francia nyelv használata (a jobb integráció, 
munkalehetőségek miatt), ami különösen a 20. század második felében vált erőteljessé. Napjainkra a média 
és az oktatási rendszer révén a francia igen erőteljes pozíciókat szerzett, és lényegében a korzikai szülőkre 
maradt a feladat, hogy átadják a korzikai nyelvet az új generációknak, ami egyre kevesebb esetben sikerül. 
A korzikai nacionalista mozgalom egyik vívmánya volt, hogy elérték a korzikai „nyelvvé nyilvánítását”, 
amelyet az állami iskolákban lehet - fakultatívan - tanítani. 

Mivel a korzikai nyelvnek nem volt írásbelisége a pisai és genovai megszállás idején, a legtöbb hivatalos 
földrajzi elnevezés olasz nyelvű. A XV. és XVI. század folyamán néhány francia térképész megpróbálkozott 
a nevek franciára fordításával (tulajdonképpeni franciásításával), azonban csak L'íle-Rousse, Saint-Florent 
és Sarténe maradtak fent napjainkig. Az alábbi táblázat néhány korzikai helység nevét tartalmazza, a 
csillaggal jelölt alakok ma már nem használatosak. 

Bastia 

Corte 

Calvi 

Sartene 

Sarté 

Bonifacio 

Bunifaziu 

Boniface* 

Porto-Vecchio 

Isola-Rossa* 

Isula-Rossa 

L'Tle-Rousse 

Prupiá 


San-Fiorenzo* 

San-Fiurenzu 

Saint-Florent 


Közismert, hogy Napóleon is korzikai anyanyelvű volt. A családjával, rokonaival és korzikai barátaival is 
folyton korzikai nyelven beszélt. Szent Ilonán töltött évei során egy Cipriani nevű korzikai inas szolgált 
mellette. Feljegyezték, hogy vacsoránál Napóleon és Cipriani korzikaiul beszélnek egymással, amelyet az 
angol fogvatartók nem értenek, s a társaságban levő franciák sem tudtak kiigazodni rajta. Nem tudni 
pontosan így mi volt a beszélgetésük tárgya, de elképzelhetőnek tartják, hogy Napóleon Ciprianival fontos 
dolgokat osztott meg. 




A két világháború között az olasz fasiszták természetesen a korzikait is egy egyszerű olasz nyelvjárásnak 
tekintették. Bár a szigetet nem szerezték, de Mussolinivel szimpatizáló korzikai fasiszta és fasisztoid 
csoportok hirdették a korzikai teljes eltávolítását és az olasz bevezetését az élet minden terén. 


Nyelvtana 

■ Határozott névelő 

■ egyesszám: hímnem: u (archaikus: lu), nőnem: a (archaikus: la) 

■ többesszám: hímnem, nőnem: i (arhaikus: li) 



Személyes névmás 

esse létige ragozása 

E/l 

eiu 

sö 

E/2 

tu 

sé 

E/3 

ellu, ella 

hé 

T/l 

női 

semu 

T/2 

voi 

sete 

T/3 

elli 

sö 


Példák 


magyarul 

korzikaiul 

olaszul 

föld 

a terra/a tarra 

la terra 

ég 

u celu 

il cielo 

víz 

l'acqua 

l'acqua 

tűz 

u focu 

il fuoco 

férfi 

l'omu 

l'uomo 

nő 

a moglia 

la donna (latin: mulier) 

enni 

manghjá/magná 

mangiare 

inni 

beie 

bere 

nagy 

grande/grende/grandu 

grande 

kicsi 

chjucu/picculu/mischinu 

piccolo 

vaj 

u butiru / a grétula 

il burro 

nap (időszak, nem az égitest) 

u ghjornu 

il giorno 


Kapcsolódó szócikkek 

■ Korzikai közmondások az angol Wikidézetek között 

Fordítás 

■ Ez a szócikk részben vagy egészben a Langue corse című francia Wikipédia-szócikk ezen 
változatának (https://fr.wikipedia.org/wiki/Langue_corse?oldid=76405478) fordításán alapul. Az 









eredeti cikk szerkesztőit annak laptörténete sorolja fel. 


Jegyzetek 

1. R.A. Hall, Jr 


További információk 


■ Korzikai kulturális portál - angol, francia és német nyelven is (https://web.archive.org/web/200 
60917061012/http://www.adecec.net/home.html) 

■ Francia-korzikai szótár + nyelvtanulási segédletek (http://www.lexilogos.com/corse_langue_dic 
tionnaires.htm) 

■ Horváth Krisztián: Kihal a korzikai nyelv? (http://www.nyest.hu/hirek/kihal-a-korzikai-nyelv) 
(HTML). Nyelv és Tudomány, 2014. december 2. 


A lap eredeti címe: „https://hu.wikipedia.org/w/index.php?title=Korzikai_nyelv&oldid=22623506” 


A lap utolsó módosítása: 2020. május 12., 22:56 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 






